Кјетил Јансруд

**Кјетил Јансруд** (роден на 28 август 1985 ) е норвешки скијач и олимписки шампион. Тој се натпреварува во сите алпски дисциплини освен слалом, а најдобар е во велеслалом во кој има освоено сребрен медал на Олимписките игри. Од 2012 година, се сконцентрирал на брзинските трки во Светскиот куп. На Зимските олимписки игри 2014 во Сочи, победил во супервелеслалом, а во спуст завршил на трето место. На Светското првенство во 2019 година во Оре, Јансруд освоил злато во спуст.

Јансруд е роден во Ставангер, а потекнува од Винстра во Гудбрандсдален, на околу 40 км од Квитфјел.

## Кариера
На Зимските олимписки игри 2006 во Торино, Јансруд завршил десетти во комбинација. На велеслаломската трка го скршил палецот и за него сезоната во 2006 година била завршена. Во септември му била откриена дискус хернија и не се натпреварувал цела сезона (2007). Јансруд за прв пат застанал на подиумот во Светскиот куп во јануари 2009 година во Аделбоден, а на светското првенство во февруари завршил деветти во супер комбинација.

На Зимските олимписки игри во 2010 го освоил сребрениот медал во велеслалом.

Својата прва победа во Светскиот куп Јансруд ја остварил во март 2012 година на домашен терен во Квитфјел; во сите три брзински дисциплини во текот на викендот се искачувал на подиумот, а во неделата победил во супервелеслалом.

На првата трка на Светското првенство во 2013 година во Шладминг, Јансруд паднал во супервелеслалом и ги скинал лигаментите на левото колено, со што ја завршил сезоната во 2013 година.

На Зимските олимписки игри во 2014 година во Сочи, Јансруд освоил злато во супервелеслалом и бронза во спуст. На првите трки од Светскиот куп по игрите, победил на две брзински трки во Квитфјел.

Во сезоната 2015, Јансруд победил на седум трки од Светскиот куп и таа сезона го освоил првото место во Светскиот куп во супервелеслалом и во спуст. На Светското првенство во Бивер Крик освоил сребрен медал во комбинација.

Во 2017 Јансруд победил на пет трки од Светскиот куп и го освоил првото место во супервелеслалом, второто во спуст и бил втор во генерален пласман за таа сезона. Тој исто така освоил сребрен медал на Светското првенство во супервелеслалом.

На Зимските олимписки игри во 2018 година во Кореја го освоил сребрениот медал во спуст кога завршил 0,12 секунди зад сонародникот и тренинг партнер Аксел Лунд Свиндал, иако водел во поголемиот дел од трката. Освоил бронза во супервелеслалом, со што го освоил неговиот петти олимписки медал: еден златен, две сребрени и две бронзени.

На Светското првенство во 2019 година во Шведска, Јансруд освоил злато во спуст откако за две стотинки го победил Свиндал во неговата последна меѓународна трка.

Во интервју во ноември 2021 година, Јансруд изјавил дека следната сезона веројатно ќе биде негова последна сезона во професионалното скијање. Во февруари 2022 година изјавил дека трката во Кветфјил на 4 март 2022 година ќе биде неговата последна трка. Тој се повлекол по трката на истата патека на која за прв пат победил во Светскиот куп во 2012 година.

## Резултати од Светскиот куп

### Сезонски титули
4 титули: (1 спуст, 3 супервелеслалом )

### Пласман на сезоната

### Победи на трки

* 23 победи – (8 спуст, 13 супервелеслалом, 1 паралелен велеслалом, 1 комбинација )
* 55 подиуми – (19 Спуст, 26 СВС, 6 ВС, 2 ПВС, 2 АК ); 137 пати меѓу првите десет

## Резултати од Светското првенство

## Олимписки резултати

## Наводи

## Надворешни врски

Категорија:Живи луѓе
Категорија:Освојувачи на златен медал на Олимписки игри за Норвешка
Категорија:Освојувачи на сребрен медал на Олимписки игри за Норвешка
Категорија:Олимписки бронзени медалисти за Норвешка
Категорија:Освојувачи на медали на Зимските олимписки игри 2018
Категорија:Освојувачи на медали на Зимските олимписки игри 2014
Категорија:Освојувачи на медали на Зимските олимписки игри 2010
Категорија:Освојувачи на медали на Олимписки игри во алпско скијање
Категорија:Алпски скијачи на Зимските олимписки игри 2022
Категорија:Алпски скијачи на Зимските олимписки игри 2018
Категорија:Алпски скијачи на Зимските олимписки игри 2014
Категорија:Алпски скијачи на Зимските олимписки игри 2010
Категорија:Алпски скијачи на Зимските олимписки игри 2006
Категорија:Норвешки алпски скијачи
Категорија:Родени во 1985 година
Категорија:Спортисти од Ставангер
Категорија:Луѓе од Опланд